Orron karmolta egy gepárd a botswanai elnököt
Jó magasra kellett nyújtóznia a nagymacskának, mert az elnök csaknem 2 méteres. Az elnök nem vonult kórházba, elégnek vélte a helyi orvosi kezelést.
Orron karmolta Ian Khamát, Botswana államfőjét egy gepárd, de nem okozott komoly sérülést - közölte hétfőn Khama szóvivője.

Az eset a mogoditshane-i laktanyák területén történt, ahol kis vadasparkot tartanak fenn a katonák. Az egyik gepárdot az államfői látogatás annyira felizgatta, hogy felugrott és a kerítésen keresztül arcon karmolta a 60 éves politikust. 

Jó magasra kellett nyújtóznia a nagymacskának, mert Khama csaknem 2 méteres. Az elnök nem vonult kórházba, elégnek vélte a helyi orvosi kezelést. Orrán sebtapasszal jelent meg nyilvánosan, és ekkor került nyilvánosságra a gepárdos kaland.
gepárd Botswana